Jään siis mina enda seisukoha juurde, et tegelaseks oleks inimene. Samas olin ma Ozkari õele Qahditile lubanud kääbikut mängida, aga tal oli nii lahe tegelase idee, et ma pakkusin kääbikuks olemise lausa ise välja. Pealegi ei olnud kääbikud end kuhugi sulgenud. Kui vasaraga päkapikku ei lubatud mängida, siis oli tüüp nõus kompromissiga: suure kirvega  metslane. Kuigi ma oleks tahtnud kahe käega peast kinni haarata ja juuksed välja katkuda (ma jätan täpsustamata kelle omad), siis seletasin ma kannatlikult, et ma ju rääkisin, et olustikuks on renessanss ja kirvega metslasi teatavasti sellises ajajärgus tänavapildis ei olnud. Kuna mängija oli aga väga järjekindel, siis ma küsisin, et miks sel juhul krahv peaks sellise metslase palkamisest huvitatud olema? Tüüp noogutas agaralt: "Noh, ma olen siis metsast ja…" lasi oma joru edasi kuidas ta inimesi tapab. Lõppeks  ma sundisin ta lihtsalt djalist gladiaatoriks, kuna muud varianti sellise looma eksisteerimiseks ma ei näinud ja kahekäerelva kompromissiks sai falkion. Huh, arvasin mina.